《插花山居诗同弟寒将作 其一》
清代·马思赞

未必桃源便弗如，此乡洵美是吾居。衣冠俗俭风犹古，耕凿人多力有余。

绕屋定栽千个竹，几家同种一池鱼。近来长算村翁富，卖与山田得买书。

作者简介：浙江海宁人，字寒中，又字仲安，号衎斋，又号南楼。监生。先世姓朱，出继马氏，故朱彝尊称为宗人。家有道古楼，藏书多宋元善本，亦藏法书名画、金石秘玩。性豪迈，喜交游。诗、画、篆刻均工。有《道古楼藏书目》、《道古楼历代诗画录》、《衎斋印谱》、《寒中诗集》。